PROBLEMI MLADIH I STATISTIKA

OPIS  ( DESCRIPTION / MAIN IDEA )
Statistika može biti suvoparna oblast matematike ukoliko se ne poveže sa rešavanjem realnih problema iz života učenika.
Osnovna ideja ovog projekta u nastavi je da se učenicima četvrte godine gimnazije približi statistika tako što će sami izabrati neki od važnih problema – teškoća mladih, zatim će kreirati ankete u cilju nalaženja rešenja izabranog problema, sprovesti anketiranje u svom okruženju i statističkom analizom dobijenih podataka će doći do predloga za rešenje posmatranih problema. Ceo projekat se radi u saradnji sa lokalnom Kancelarijom za mlade koja postoji u našoj opštini.
Učenici će imati priliku da prezentuju rezultate i zaključke do kojih su došli pred poslanicima naše opštine što će i medijski biti propraćeno.  Na ovaj način učenici će postati aktivni učesnici društva i učeći, koristeći statistiku pokušaće da reše neke od svojih svakodnevnih problema (napr. problem neometanog kretanja mladih osoba sa invaliditetom u našem mestu, problem nedostatka odgovarajućih mesta za izlaske, problem abortusa medju mladjom ženskom populacijom, problem narkomanije u našem mestu, problem nedovoljnog ulaganja u sport mladih itd). Ovo su moji predlozi za teme, učenici će verovatno imati i neke druge, svoje ideje. Statistika se izučava u drugom polugodištu četvrte godine, te je ovo plan projekta koji će biti realizivan u narednim mesecima.

LEARNING OBJECTIVES
Cognitive – Knowledge
Factual  : Učenici usvajaju neophodna znanja o pojmu statističkog uzorka, obeležja, medijani, srednjoj vrednosti i načinima predstavljanja statističkih podataka.
Conceptual :  Kroz obradu podataka dobijenih u anketama učenici će shvatiti važnost i svrhu usvojenog znanja iz statistike.  Ceo projekat zahteva angažovanje svakog učenika i u mnoštvu zadataka koje treba uraditi očekuju se razne veštine i umeća (od osmišljavanja anketa, preko anketiranja, primene matematike, umeća efektnog predstavljanja informacija, do iznalaženja rešenja životnih problema).
Procedural : Ceo projekat obuhvata nekoliko faza a kroz koje će učenici proći podeljeni u nekoliko        ( 5,6 ) timova . Svaka grupa će raditi na jednoj temi a za koju treba da osmisli anketu, izvrši anketiranje, statistički obradi prikupljene podatke, izvede zaključke na osnovu prethodne analize, osmisli način na koji će predstaviti svoj rad i ubedi publiku u rešenje za posmatrani  problem.
COGNITIVE – PROCESS
To apply : Svoje znanje iz statistike učenici će primeniti prilikom osmišljavanja pitanja za svoju anketu, pri odabiru uzorka nad kojim će sprovesti anketu, u toku analize dobijenih informacija iz anketa. Umeće komunikacije će im biti neophodno pri anketiranju, predstavljanju rezultata ankete i pri ubedjivanju narodnih poslanika da prihvate ponudjena rešenja do kojih su učenici došli. 
To think critically and creatively : Osmišljavanje ankete kao i obrada podataka iz anketa zahteva kreativnost i kritičko razmišljanje, razdvajanje bitnog od nebitnog, izvodjenje zaključaka i pronalaženje rešenja za probleme iz realnog života. Učenici će preko sajta edmodo, u grupi koja je otvorena specijalno za njih i njihove vršnjake iz nekoliko škola širom sveta (USA, Indija, Australija, Bugarska i Južno-afrička republika) , moći da razmenom ideja, saveta i diskusijom dodju do saznanja kako se rešavaju njihovi problemi u drugim zemljama. Prezentacija rezultata ankete podrazumeva kreativnost, elokventnost i smisao za efikasno promovisanje ideja i rešenja.
AFFECTIVE 
To respond and participate : Svaki učenik u okviru ovog projekta može naći zadatak u kojem će pokazati neko svoje umeće (talenat za matematiku-statistiku, socijalna inteligencija,  poznavanje okruženjai političkog konteksta u kojem živi, moć ubedjivanja, prikupljanje informacija neophodnih za nalaženje rešenja, umeće efikasnog predstavljanja podataka i ideja, veština komunikacije na engleskom jeziku ...). Kako se ceo projekat tiče rešavanja lokalnih problema mladih, učenici su dodatno motivisani, osećaju se sposobnim i pozvanim da iznadju što bolja rešenja za teškoće sa kojima se svakodnevno susreću. 

I FAZA – IZUČAVANJE STATISTIKE
U okviru 4 školska časa učenici usvajaju osnovne pojmove iz statistike :
1. Slučajna promenljiva
2. Statistički skup, uzorak i obeležje
3. Statističke tabele, poligoni i histogrami podele
4. Srednje vrednosti (aritmetička sredina, mod i medijana)
II FAZA – ANKETIRANJE 
Ova faza se delom odvija van škole i učionice i zahteva oko 3 školska časa.
1. Odredjuju se timovi i svaki tim bira temu – problem koji će analizirati. Izrada ankete.
2. Anketiranje
3. [bookmark: _GoBack]Analiza dobijenih podataka iz anketa i osmišljavanje prezentacije rezultata ankete
III FAZA – NALAŽENJE REŠENJA  
Potraga za rešenjima analiziranog problema. Saradnja i onlajn diskusija sa učenicima drugih zemalja preko edukativnog sajta edmodo a u cilju nalaženja odgovarajućih rešenja. Ovaj deo učenici mogu realizovati van škole, iz svojih domova i sa bilo koje mesta na kojem imaju pristup internetu.
IV FAZA – JAVNO PREZENTOVANJE REZULTATA PROJEKTA
Javna prezentacija ovog projekta biće u sali Skupštine opštine pred narodnim poslanicima i lokalnim medijima. Ovaj deo će omogućiti lokalna Kancelarija za mlade pod čijim pokroviteljstvom će ceo projekat biti realizovan.
